ועדת העבודה, הרווחה והבריאות, כנסת 15, פרוטוקול מספר 216, 2000-11-13 11:00

דוד טל: אני פותח את ישיבת ועדת העבודה, הרווחה והבריאות של הכנסת, כאשר על סדר היום הצעת חוק למניעת נזקים מעישון מוצרי טבק, התשנ"ט-1998 מאת חבר-הכנסת אברהם יחזקאל.

דוד טל: חבר-הכנסת יחזקאל, שכנע אותנו מדוע אנו צריכים להעביר זאת לקריאה שניה ולקריאה שלישית.

אברהם יחזקאל: סוגיית העישון ידועה כגורם ראשון במעלה לתמותה בעולם.

אברהם יחזקאל: לפי נתוני ארגון הבריאות העולמי, מליוני בני אדם מתים מדי שנה ממחלות לב, כלי הדם וסרטן, שקרוב לודאי נגרמו מעישון.

אברהם יחזקאל: בארצות-הברית המימשל חייב, על-פי חוק, לפני כשלושים שנה להגיש מדי שנה לקונגרס דו"ח על נזקי העישון והפעולות הנעשות למניעתו.

אברהם יחזקאל: למעשה, מדובר בחוק שאין בו עלויות, שכן מדובר על נתונים שכבר קיימים.

דוד טל: אנו רוצים להעתיק את החוק של הקונגרס שידווחו לנו.

אברהם יחזקאל: כן, בדיוק.

אברהם יחזקאל: שהכנסת תדווח בסוגיית העישון, כולל נתונים סטטיסטיים.

אברהם יחזקאל: הבעיה היא, שבישראל לא קיים מידע מוסמך ומרוכז לטיפול יסודי בנזקי העישון.

אברהם יחזקאל: למעשה, הצעת החוק תגרום לריכוז מידע כזה, ותביא לעליית המודעות הציבורית לנושא.

דוד טל: האם השר הממונה הוא שר הבריאות?

אברהם יחזקאל: כן, זהו שר הבריאות.

אברהם יחזקאל: אנו עוסקים בתחום הזה.

אברהם יחזקאל: הגשתי סדרת הצעות חוק שקשורות בתחום הזה.

אברהם יחזקאל: אני חושב, שזה כאקט דקלרטיבי, גם ריכוז מדעי וגם מעורבות של הכנסת זה דבר חשוב לפחות ברמה הציבורית.

אברהם יחזקאל: אני מבקש את תמיכת הוועדה להעברה לקריאה שניה ולקריאה שלישית.

אברהם יחזקאל: דרך אגב, בזמנו, הממשלה לא התנגדה, וכולם נתנו לי את ברכת הדרך.

ח' פלג: אני חנה פלג ממשרד הבריאות.

ח' פלג: אני חושבת, שהצעד מבורך.

דוד טל: האם אתם תעמדו במשימה?

דוד טל: ח' פלג: הבעיה היא העלות, ובדקנו קצת עלויות.

דוד טל: כדי שזה לא יהיה סקר שמלקט רק את המספרים שקיימים כבר ואכן

דוד טל: נוכל לעשות סקר בקרב האוכלוסיה הערבית והדרוזית, בקרב העליות השונות ובקרב המיגזר החרדי, עלינו לעשות סקר של 4,000-5,000 איש.

דוד טל: עלות סקר כזה – ויש לי כאן

דוד טל: איזה שהוא פירוט שקיבלתי מהמרכז לבקרת מחלות של משרד הבריאות שאמור לעשות סקר כזה ועושה סקרים מסוג זה – היא כ-250 אלף שקל.

דוד טל: אם הצעת החוק של חבר-הכנסת יחזקאל לא היתה באה לעולם, האם משרד הבריאות לא היה עורך את הסקר הזה?

אברהם יחזקאל: יש סקרים שנעשים.

ח' פלג: יכול להיות, שבמשך השנים היו נעשים סקרים חלקיים, ונעשים סקרים חלקיים.

ח' פלג: כיום, למשל, יש סקר כולל בתחום התנהגויות שיש גם שאלות על עישון, אבל כמובן שמספרן מאד מוגבל.

דוד טל: כמה כסף היקצה משרד הבריאות בתקציב 2001 לנושא?

ח' פלג: אין במשרד הבריאות תקציב כרגע ב-2001 לעישון.

ח' פלג: עם סכום כזה נוכל רק ללקט את הקיים, ולא נוכל לבדוק גם את עניין התחלואה והתמותה כתוצאה מנזקי עישון – שזה דבר חשוב ביותר וזה יחסוך לנו גם בעתיד הרבה מאד כסף.

דוד טל: איזה סכום גבירתי סבורה שראוי ונכון להקצות לנושא הזה כדי להגביר את המודעות בקרב הציבור וכדי לעשות סקרים בצורה שאפשר יהיה לפלח אחר כך, כלומר בצורה יותר רצינית על מנת שהצעת החוק הזו לא תהיה כמה משפטים מתים בספר החוקים של מדינת ישראל?

ח' פלג: כשהזכרת את דו"ח ה-SURGENT GENERAL, שאני מבינה שהוא הדגם להצעת החוק, הצטערנו שלא הבאנו אותו כי יש לנו את העותק האחרון וזה ספר ענק.

ח' פלג: אם זה אכן הדגם, ואינני מתיימרת שנגיע למשהו קרוב, אזי כדי באמת לעשות משהו רציני- - -

דוד טל: כל מסע בן אלף מילין נעשה באיזה שהוא צעד אחד קטן.

ח' פלג: נכון.

ח' פלג: א' יחזקאל: אני רוצה בעמוד אחד, ואחר כך נדבר על העמודים החמישי, השביעי וכו'.

ח' פלג: תחילה, נתחיל בעמוד הראשון.

ח' פלג: ההצעה, שמונחת לפני ומדברת על סקר שנתי שיכלול חמשת אלפי אנשים כולל התפלגות לפי מין, מיגזרים שונים, מקומות עבודה וכו', מדברת על 250 אלף שקל.

ח' פלג: לגבי בניית מודלים סטטיסטיים להערכת התמותה והתחלואה כתוצאה מעישון אקטיבי וחשיפה לעישון פאסיבי, זה 150 אלף שקל.

ח' פלג: בנוסף, צריך להעסיק אדם שירכז את כל המידע, כי אנו רוצים מידע מעבר לזה על כל הפעילות שנעשית.

דוד טל: חמישים אלף בחודש.

ח' פלג: בנוסף, אני חושבת שהעלות בשנה הראשונה יותר גבוהה.

ח' פלג: ברגע שאנו בונים מודל, ואנו אמורים לחזור על זה מדי שנה, העלויות תיקטנה.

דוד טל: גבירתי, האין לכם נתונים כמה פירסום כזה והחדרה כזו למודעות יכולים לחסוך כסף למדינה?

ח' פלג: במיליארדים.

דוד טל: זו תשואה פנטסטית.

ח' פלג: תמותה ותחלואה – ברגע שנדע כמה אנשים מעשנים מתים כתוצאה מעישון, נבנה מודל נזק.

דוד טל: יש היום נתון, וכמדומני הוא שלושים אלף.

ח' פלג: אנו לוקחים את המודל האמריקאי, ומנסים לקבל איזה שהוא מודל ישראלי.

ח' פלג: אנו צריכים לבנות מודל שמתאים לארץ.

דוד טל: אני מסכים איתך.

דוד טל: המאפיינים אחרים, האנשים אחרים, אנשים פחות עצבניים או יותר עצבניים והמנטליות אחרת.

דוד טל: ח' פלג: למשל, אנו יודעים שבסרטן הריאות התמותה בארצות-הברית הרבה יותר גדולה מאשר אצלנו.

דוד טל: גבירתי מסכימה איתי, שההשקעה הזו היא השקעה ברוכה.

ח' פלג: בהחלט.

דוד טל: היא יכולה - ונקרא לזה: טיפול מיידי - לחסוך בעתיד --

ח' פלג: בלי שום ספק.

דוד טל: --הרבה מאד מליונים, גם אם לא נשתמש במיליארדים.

ח' פלג: אנו גם זקוקים אכן למאגר המידע הזה, כדי להלחם בנזקי העישון בצורה אפקטיבית.

דוד טל: מעל דוכן הכנסת אקרא לשר הבריאות.

דוד טל: הוא יבוא אלינו להציג את תקציב משרדו בעוד שבוע, שבועיים ואולי שלושה שבועות, ועד אז אקרא לו להקצות משאבים מתאימים לנושא הזה.

דוד טל: אני חושב, שחצי מליון שקל במושגים של מדינה זה בהחלט לא הרבה.

דוד טל: אם זה יתרום משהו ויחסוך, כפי שגבירתי אומרת, כולנו יצאנו נשכרים.

דוד טל: האם עוד מישהו רוצה להעיר משהו?

דוד טל: בנות, האם יש לכן משהו להגיד לגבי העישון?

אברהם יחזקאל: האם אתן מעשנות?

אברהם יחזקאל: האם יש לכן חברים שמעשנים?

תלמידה: לא.

דוד טל: יש לכן מזל, שאינכן מעשנות.

דוד טל: תנסו לא לעשות זאת כלל.

א' מישר: לגבי מועד, זה לא יכול להיות תאריך שעבר.

א' מישר: בנוסף, אם נגיד מרץ 2001, ואנו באמצע נובמבר- - -

אברהם יחזקאל: 2002.

א' מישר: כן.

אברהם יחזקאל: אז יהיה כאילו הדיווח הראשוני.

דוד טל: מרץ 2002.

ה' ברק: יש לי שתי הערות: הערה אחת טכנית היא, שאנו מחוייבים להקריא את הנוסח לקריאה שניה ולקריאה שלישית.

ה' ברק: ההערה השניה מהותית יותר.

ה' ברק: אינני משוכנעת ששם הצעת החוק מבטא את תוכנה.

ה' ברק: שם הצעת החוק הוא: הצעת חוק למניעת נזקים מעישון מוצרי טבק.

ה' ברק: מהות ההצעה היא שהיא שמה את הדגש על נושא הדיווח.

ה' ברק: ללא ספק, השלכותיה אולי בטווח הרחוק תהיינה מניעת נזקים מעישון, אבל בשלב הראשוני זה דיווח.

אברהם יחזקאל: אולי אפשר לכתוב: הצעת חוק על דיווח על נזקים מעישון מוצרי טבק.

ה' ברק: זה יהיה לי קל יותר.

אברהם יחזקאל: כן.

אברהם יחזקאל: כיתבי זאת.

ח' גנור: מה היא בעצם המתכונת חוץ מאשר למשל סקר?

אברהם יחזקאל: דיווח שנתי לכנסת.

ח' גנור: מה זה אמור להכיל ואפשר להקיש מזה גם על דברים אחרים, כלומר מה עושים בתחום חומרים שונים?

דוד טל: אנו רוצים לדעת מה הרשות המבצעת עושה כדי למנוע ולצמצם.

ח' גנור: בדיוק.

ח' גנור: מלבד סקר למשל, מה הציפיה הנוספת?

אברהם יחזקאל: דיווח.

אברהם יחזקאל: ברשותכם, אומר שני דברים.

דוד טל: אני רק מזכיר לכם, שהיועצת המשפטית היתה באמצע דבריה, ויש לה איזו שהיא הסתייגות מהותית.

ה' ברק: לא הבהרתי את עצמי.

ה' ברק: הערתי המהותית היתה לעניין שם הצעת החוק.

אברהם יחזקאל: למעשה, מדברים על העישון ברמה המסודרת, ולא נעשה טיפול מעודכן, מרוכז ושיטתי.

אברהם יחזקאל: לכן, בניתי סדרת הצעות חוק שמדברת על הכנסת שיטה בבלאגן הזה בעניין העישון.

אברהם יחזקאל: השלב הראשון הוא שלב הדיווח – דיווח לכנסת, דיווח סטטיסטי ובדיקה במשרד הבריאות.

אברהם יחזקאל: הדיווח הוא על-פי מיגזרים; למשל, ידוע שהמיגזר הערבי הוא מיגזר סוציואקונומי נמוך או אפילו במיגזר החרדי מעשנים עכשיו יותר, והשאלה היא איך אפשר יהיה לטפל באוכלוסיות האלה בחינוך, במניעה ובדברים מהסוג הזה.

אברהם יחזקאל: השלב השני הוא השלב הטיפולי, קרי שלב המלחמה בעישון.

אברהם יחזקאל: כרגע, אני אומר: דייני בשלב הראשון, שאני מצליח להעביר את הצעת החוק הזו שכל האלמנט שלה הוא ריכוז נתונים, ומה שאומר חבר-הכנסת דוד טל, ריכוז כספים וכו', דיווח לכנסת והגברת המודעות הציבורית.

אברהם יחזקאל: יש בזה אלמנט מניעתי.

אברהם יחזקאל: בארצות העולם מדברים על מניעה ולא על טיפול שאחרי המחלה, ולפעמים עלות המניעה זולה מעלות הטיפול במחלה.

אברהם יחזקאל: לכן, זהו עוד שלב במניעה.

אברהם יחזקאל: זה כל הסיפור בשלב הזה.

ש' אברמי: תמיד.

ה' ברק: תמיד.

דוד טל: היועצת המשפטית ומנהלת הוועדה אמרו: תמיד.

דוד טל: הן מכירות זאת מנושאים אחרים בבריאות, ואנו תמיד אומרים זאת.

דוד טל: כל טיפול מניעתי - למעשה, לטווח הארוך השפעתו גדולה יותר.

אברהם יחזקאל: בוודאי.

דוד טל: אנו מאשרים זאת פה אחד על-פי הפה שלי.

דוד טל: אנו מאשרים זאת להעברה לקריאה שניה ולקריאה שלישית.

דוד טל: אני פותח שוב את הדיון, רק כדי שהיועצת המשפטית תוכל לקרוא את הצעת החוק.

דוד טל: א' יחזקאל: האם אני יכול ללכת?

דוד טל: כן.

ה' ברק: הצעת חוק למניעת נזקים מעישון מוצרי טבק, התשס"א-2000 – אנו נשנה את שם החוק ונכניס בו את אלמנט הדיווח.

ה' ברק: [קוראת את סעיף 1, בהצעת החוק, לגבי הגדרות: "1.

ה' ברק: בחוק זה 'הוועדה' – ועדת העבודה, הרווחה והבריאות של הכנסת; 'מוצרי טבק' – כהגדרתם בחוק הגבלת הפרסומת למוצרי טבק לעישון, התשמ"ג-1983.

ה' ברק: 'השר' – שר הבריאות"] [קוראת סעיף 2, בהצעת החוק, לגבי דיווח: (א) השר ידווח לכנסת, מדי שנה, על מצב העישון והתמותה מעישון סיגריות בישראל.

ה' ברק: (ב) הדיווח יכלול את הפרטים האלה: (1) אחוז המעשנים בישראל מכלל האוכלוסיה; (2) מספר המעשנים בכל קבוצת גיל, בקרב הנוער, ובקרב גברים ונשים; (3) אחוז המעשנים במיגזרים שונים, לרבות בצבא ההגנה לישראל, במיגזר הערבי והדרוזי, בקרב העולים החדשים לפי ארצות מוצאם, במיגזר החרדי ובמקומות עבודה; (4) פעילות משרד הבריאות בתחום מניעת העישון ונזקיו, לרבות פעולות הסברה, פעולות בכלי התקשורת, פעילות חינוך, וכל פעילות אחרת; (5) פעילות לעידוד גמילה מעישון; (6) כל פעולת חקיקה וחקיקת משנה לשם מניעת העישון או צמצומו, לרבות למניעת הנזק ללא-מעשנים מן העישון, ובדבר השלמתה, ואם לא הושלמה – מה הן הסיבות לכך; (7) מצב אכיפתם של חוקים קיימים לשם מניעת העישון או צמצומו, לרבות להגבלה או לאיסור של העישון במקומות ציבוריים ובמקומות עבודה; (8) מידע עדכני בדבר הנזקים הנגרמים מן העישון והחשיפה לו; (9) כל פרט אחר שהוועדה מצאה לנכון, בהחלטה שתפורסם ברשומות, לחייב את השר בדיווחו; (10) כל פרט אחר, שהשר סבר כי ראוי שייכלל בדיווח לפי חוק זה".

ה' ברק: ] [קוראת סעיף 3, בהצעת החוק, לגבי מועד מסירת הדיווח: "הדיווח יימסר ליושב-ראש הכנסת בכל שנה עד ליום 31 במרס, החל בשנת 2002, כשהוא מתייחס לשנה הקלנדרית שקדמה למועד זה".

ה' ברק: ] [קוראת סעיף 4, בהצעת החוק, לגבי דיון בוועדה: "יושב-ראש הכנסת יעביר את הדיווח לוועדה, וזו תקיים דיון בו לא יאוחר מ-60 ימים מיום קבלתו לכנסת, תעיר את הערותיה ותמליץ המלצות כפי שתמצא לנכון".

ה' ברק: ] [קוראת סעיף 5, בהצעת החוק, לגבי ביצוע ותקנות: "השר ממונה על ביצועו של חוק זה, והוא רשאי להתקין תקנות לביצועו".

ה' ברק: ]

דוד טל: כאמור, הצעת החוק אושרה לקריאה שניה ולקריאה שלישית.

ה' ברק: אני מבקשת לציין בפרוטוקול, שהצעת החוק התקבלה ללא הסתייגויות.

דוד טל: אני נועל את ישיבת הוועדה.

דוד טל: אני מודה לכולם.